Апостальскі нунцый у Беларусі архібіскуп Клаўдыё Гуджароцьці ў звароце да прысутных падкрэсьліў: “Хрысьціяне не зьяўляюцца толькі суддзямі сьвету — гэта радасныя абвяшчальнікі Добрай Навіны”. Царква, паводле словаў архібіскупа, чужая “ўсялякім зямным інтарэсам і імкнецца працягваць справу Хрыста, Які прыйшоў сьведчыць сьвету аб Праўдзе, каб збавіць, а не судзіць”. Сучасны сьвет, падкрэсьліў прадстаўнік Ватыкану, магчыма скарыць “агульным сьведчаньнем людзей, адкупленых і перамененых Божай любоўю”.